کشمیر میں بھارتی فوج کی فائرنگ سے مزید 3 افراد جاں بحق

ہندوستان کے زیر انتظام کشمیر میں بھارتی فوج کی فائرنگ کے نتیجے میں مزید 3 افراد جاں بحق ہوگئے ہیں۔

خبر کا کوڈ: 4833

تاریخ: 15 July 2021 - 19:41

مقدس دفاع نیوز ایجنسی نے کشمیر میڈیا کے حوالے سے نقل کیا ہے کہ ہندوستان کے زیر انتظام کشمیر میں بھارتی فوج کی فائرنگ کے نتیجے میں مزید 3 افراد جاں بحق ہوگئے ہیں۔ اطلاعات کے مطابق بھارتی فوج نے ضلع پلوامہ میں سرچ آپریشن کے دوران 2 گھروں کو دھماکے سے اڑادیا جس کے ملبے سے 2 نوجوانوں کی لاشیں برآمد ہوئی ہیں۔ کشمیر میڈیا سروس کے مطابق ضلع پلوامہ کے علاقے نیو کالونی میں سخت کرفیو نافذ ہے مقامی لوگوں سے لاؤڈ اسپیکر کے ذریعے گھروں میں رہنے کی اپیل کی جارہی ہے جب کہ انٹرنیٹ سروس معطل کردی گئی ہے۔ بھارتی فوج نے ہلاک ہونے والے افراد کو علیحدگی پسند قراردیا ہے۔